Document ID: 31993D0125

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1993 στην αίτηση της Ισπανίας για έγκριση από την Επιτροπή των μέτρων διασφάλισης βάσει του άρθρου 5 του κανονισμού (ΕΟΚ) αριθ. 3577/92 του Συμβουλίου για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών μελών (θαλάσσιες ενδομεταφορές) (Το κείμενο στην ισπανική γλώσσα είναι το μόνο αυθεντικό)
(93/125/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3577/92 του Συμβουλίου της 7ης Δεκεμβρίου 1992 για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών μελών (1) και ειδικότερα το άρθρο 5 παράγραφος 1 το οποίο καθορίζει τις συνθήκες υπό τις οποίες ένα κράτος μέλος μπορεί να ζητήσει από την Επιτροπή να λάβει μέτρα διασφάλισης σε περίπτωση σοβαρής διαταραχής της εσωτερικής αγοράς μεταφορών που δημιουργείται από την ελευθέρωση των ενδομεταφορών ή επίσης σε επείγουσες περιπτώσεις,
Εκτιμώντας:
ότι η ανταγωνιστικότητα της ισπανικής ναυτιλιακής βιομηχανίας δεν βρίσκεται στο επίπεδο άλλων κοινοτικών ναυτιλιακών βιομηχανιών των οποίων το λειτουργικό κόστος είναι μειωμένο χάρις σε ειδικά νηολόγια τα οποία παρέχουν ευνοϊκότερη μεταχείριση, φορολογική και άλλη, σε πλοία, ειδικότερα όταν αυτά λειτουργούν εκτός των εθνικών υδάτων 7 ότι η Ισπανία δημοσίευσε στις 25 Νοεμβρίου 1992 ένα νέο νόμο για τους λιμένες και τον εμπορικό στόλο, με τον οποίο δημιουργείται ένα ειδικό νηολόγιο για πλοία και ναυτιλιακές εταιρείες το οποίο αρχικά είναι ανοικτό σε πλοία που πραγματοποιούν διεθνείς μεταφορές μόνο 7 ότι η μέση χωρητικότητα του ισπανικού στόλου που εκτελεί ενδομεταφορές είναι μικρή σε σύγκριση με τους ανταγωνιστικούς στόλους άλλων κρατών μελών οι οποίοι κατά συνέπεια βρίσκονται σε πλεονεκτικότερη θέση όσον αφορά το κόστος 7 ότι η προσαρμογή του λειτουργικού κόστους των ισπανικών πλοίων στα ισπανικά ύδατα προϋποθέτει κάποιο διάστημα δεδομένου ότι πρέπει προηγουμένως να αναθεωρηθούν οι συμφωνίες και οι κανονισμοί που ισχύουν ήδη, ενώ ταυτόχρονα για τους ίδιους λόγους η ενδεχόμενη είσοδος στην αγορά των ενδομεταφορών πλοίων νηολογημένων σε ειδικά νηολόγια άλλων κρατών μελών μπορεί να απειλήσει σοβαρά την επιβίωση των ισπανών εφοπλιστών στη συγκεκριμένη αγορά των ενδομεταφορών 7 ότι η Ισπανία εξέδωσε στις 23 Δεκεμβρίου 1992 υπουργικό διάταγμα για την έγκριση μονομερών μέτρων διασφάλισης σύμφωνα με το άρθρο 5 παράγραφος 1, τελευταία υποπαράγραφος του κανονισμού (ΕΟΚ) αριθ. 3577/92, τα οποία συνίστανται στην αναστολή της εφαρμογής του εν λόγω κανονισμού στην Ισπανία για περίοδο τριών μηνών 7 ότι στις 8 Ιανουαρίου 1993 η Ισπανία γνωστοποίησε επίσημα την έγκριση του προαναφερθέντος μέτρου και, βασιζόμενη σε μελέτη που εκπόνησαν οι ισπανικές αρχές για τις επιπτώσεις μιας άμεσης ελευθέρωσης των ενδομεταφορών στους μεταφορείς που εμπλέκονται άμεσα, ζήτησε από την Επιτροπή να χορηγήσει εξαίρεση 12 μηνών από την εφαρμογή του εν λόγω κανονισμού στις θαλάσσιες ενδομεταφορές στο ηπειρωτικό τμήμα της 7 ότι η Επιτροπή διοργάνωσε συνεδρίαση στις 20 Ιανουαρίου 1993 με σκοπό τη διαβούλευση με άλλα κράτη μέλη σχετικά με την αίτηση αυτή, όπως ορίζει το άρθρο 5 παράγραφος 1 του κανονισμού (ΕΟΚ) αριθ. 3577/92 7 ότι η Επιτροπή πιστεύει ότι η κατάσταση που περιγράφεται στην έκθεση δεν μπορεί να θεωρηθεί ως επείγουσα, δεδομένου ότι η οικονομική σταθερότητα ή η επιβίωση ενός σημαντικού αριθμού ισπανών εφοπλιστών δεν απειλείται εντός τόσο μικρού διαστήματος και κατά συνέπεια δεν μπορεί να δικαιολογηθεί το μέτρο που έχει εγκρίνει μονομερώς η Ισπανία 7 ότι, αφετέρου, μια προσεκτική εξέταση της σημερινής κατάστασης και η μελέτη που παρουσίασε η Ισπανία παρέχουν σαφείς ενδείξεις για το ότι θα μπορούσε να προκληθεί σοβαρή διαταραχή της εσωτερικής αγοράς μεταφορών στην Ισπανία εάν δεν χορηγηθεί κάποια χρονική περίοδος για την αποτελεσματική εφαρμογή των συμφωνιών και των κανονισμών που ήδη αναφέρθηκαν, περιλαμβανομένου και του ειδικού νηολογίου 7 ότι η φύση της αγοράς είναι τέτοια που, αν και υπάρχει μεγάλος αριθμός λιμένων με σχετικά μικρή ικανότητα και λίγες εγκαταστάσεις, η γεωγραφική θέση της Ισπανίας την καθιστά ελκυστική για εκτέλεση ενδομεταφορών τόσο σε διαδρομές του Ατλαντικού όσο και της Μεσογείου 7 ότι ο συνδυασμός των παραγόντων αυτών σημαίνει ότι θα μπορούσε να αυξηθεί ακόμη περισσότερο το ήδη σοβαρό πλεόνασμα προσφοράς σε σχέση με τη ζήτηση, γεγονός που θα απειλήσει σοβαρά την οικονομική σταθερότητα του ισπανικού ακτοπλοϊκού στόλου, ενώ, αντίθετα, η νέα ισπανική νομοθεσία θα μπορούσε ενδεχομένως να βελτιώσει την ανταγωνιστικότητα του ισπανικού στόλου στο άμεσο μέλλον 7 ότι, ωστόσο, οι μεταφορές εμπορευμάτων από λιμένα άλλου κράτους μέλους ή τρίτης χώρας σε λιμένα της ηπειρωτικής Ισπανίας όπου αυτά μεταφορτώνονται σε πλοίο της ίδιας εταιρείας για να μεταφερθούν σε άλλους λιμένες της ηπειρωτικής Ισπανίας, ή το αντίστροφο, (υπηρεσίες feeder) πρέπει να μην εμπίπτουν στην εξαίρεση αυτή, έτσι ώστε να μην εμποδίζεται η καλή λειτουργία των ναυτιλιακών υπηρεσιών που παρέχουν σ' αυτού του είδους τις υπηρεσίες πρέπει να είναι εντελώς ελεύθερη για εφοπλιστές άλλων κρατών μελών, όπως ορίζει το άρθρο 1 του κανονισμού (ΕΟΚ) αριθ. 3577/92 7 ότι στην περίπτωση που κανένα ισπανικό πλοίο δεν είναι διαθέσιμο για να εκτελεί ενδομεταφορές στην ηπειρωτική Ισπανία, δεν μπορεί να δημιουργηθεί σοβαρή διαταραχή από τη δυνατότητα πλοίων άλλων κρατών μελών να εκτελούν τις μεταφορές αυτές,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το μέτρο διασφάλισης που ενέκρινε μονομερώς η Ισπανία στις 23 Δεκεμβρίου 1992 καταργείται με την παρούσα απόφαση και οι ισπανικές αρχές λαμβάνουν τα αναγκαία διοικητικά μέτρα για την εφαρμογή της κατάργησης.
Άρθρο 2
Με την παρούσα απόφαση χορηγείται εξάμηνη εξαίρεση της ηπειρωτικής Ισπανίας από το πεδίο εφαρμογής του κανονισμού (ΕΟΚ) αριθ. 3577/92, από την ημέρα γνωστοποίησης της παρούσας απόφασης.
Άρθρο 3
Η προαναφερθείσα εξαίρεση δεν ισχύει για τον τομέα των υπηρεσιών feeder.
Άρθρο 4
Στην περίπτωση που κανένα ισπανικό πλοίο δεν είναι διαθέσιμο σε μία συγκεκριμένη στιγμή να καλύψει τη ζήτηση για ενδομεταφορές στην ηπειρωτική Ισπανία, οι ισπανικές αρχές επιτρέπουν σε πλοία άλλων κρατών μελών να εκτελούν τις υπηρεσίες αυτές.
Άρθρο 5
Ορίζονται δύο ανεξάρτητοι εμπειρογνώμονες, ένας από την Επιτροπή και ένας άλλος από τις ισπανικές αρχές, με σκοπό να συντάξουν κοινή μελέτη για τις οικονομικές επιπτώσεις που θα έχει στον ναυτιλιακό κλάδο της Ισπανίας η ελευθέρωση των ενδομεταφορών στο ηπειρωτικό τμήμα της χώρας. Με βάση τα αποτελέσματα της μελέτης αυτής, η οποία θα υποβληθεί στην Επιτροπή τουλάχιστον 45 εργάσιμες ημέρες πριν από την ημερομηνία λήξης της εξάμηνης εξαίρεσης, η Επιτροπή, μετά από αίτηση της Ισπανίας, θα εναθεωρήσει την κατάσταση.
Άρθρο 6
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 17 Φεβρουαρίου 1993.

Labels: 8
18
9
15